
	1.
	Plāna projekts
Plāns rasisma un antisemītisma mazināšanai 2023.gadam 
	Iebildums
Attiecībā uz plāna mērķa sasniegšanai 2.pasākumu Naida runas mazināšanas atbalsta programma projekta „Kapacitātes veidošana un izpratnes paaugstināšana neiecietības novēršanai un apkarošanai Latvijā – CALDER” ietvaros atsevišķi rezultatīvie rādītāji, kuru izpilde plānota 2023.gada I pusgadā jau ir īstenoti 2022.gadā, konkrētāk,
1)            Izstrādātas vadlīnijas juristiem un citām saistītajām pusēm par pareizu un efektīvu tiesību normu piemērošanu praksē - Valsts policijas koledža projekta ietvaros izstrādāja metodisko materiālu “Naida noziegumu izmeklēšana”, kas apstiprināts ar VP 31.08.2022. pavēli Nr.20/4459 un publicēts Valsts policijas mājas lapā www.intranet.vp.gov.lv sadaļā “izmeklēšana”, “metodiskie materiāli”;
2)            Izstrādāta un pārbaudīta apmācību programma profesionāļiem, kas tieši iesaistīti naida noziegumu apkarošanā - projekta trešā aktivitāte “Apmācību programmas izstrāde un apmācību programmas izmēģināšana praksē” norisinājās no 2021.gada decembra līdz 2022.gada maijam un tās ietvaros tika izstrādāta apmācību programma un īstenotas pilotmācībās “Naida noziegumi: atpazīšana, izmeklēšana, novēršana” (16 akadēmiskās stundas – 2 dienu apmācības), kas norisinājās no 2022.gada 7. līdz 8.aprīlim Līgatnē;
3)            Apmācīti 16 policisti, 16 prokurori, 16 tiesneši, 16 SIF darbinieki un apmācīti 3 darbinieki no katras partneriestādes, kas pēc tam pasniegs mācības (kopā 12) - projekta ceturtās aktivitātes “Apmācības” ietvaros tika īstenoti četri mācību semināri - 2022.gada 26. - 27.oktobrī, 2022.gada 9. – 10.novembrī, 2022.gada 28. – 29. novembrī un 2022.gada 14. – 15. decembrī.
Ievērojot minēto, lūdzu precizēt plānu.

	2.

Plāns rasisma un antisemītisma mazināšanai 2023.gadam 
	Iebildums
Plāna projekta aprakstošajā daļā norādīts, ka 2016.gadā pieņēma juridiski nesaistošu darba definīciju terminam ,,antisemītisms”, kuras mērķis ir izglītot sabiedrību par antisemītisma izpausmes veidiem, kā arī iniciatīvām, kas vērstas uz antisemītisma izpausmju atpazīšanu un apkarošanu. Tāpat norādīts, ka minēto definīciju jau šobrīd Valsts policija izmanto savā darbā.
Saistībā ar minēto lūdzam precizēt plāna projekta 7. pasākuma rezultatīvo rādītāju, jo pašlaik nav skaidrs, kādā veidā un kur attiecīgo definīciju  kā instrumentu naida noziegumu identificēšanai paredzēt nostiprināt.

